Den Vest-Sjællandske Avis, 1829-09-12
Om Occupationen af Adrianopel maae vi oppebie udførlige Beretninger; men over Petersborg har man faaet en officiel Rapport fra Greve Diebitsch, som naaer til den 13de August, og er af følgende væsentlig Jndhold: Den 16de (28de Juli) havde det 7de Jnfanteriecorps besat Karnabad; det 2det Corps under Greve Pahlen fik Ordre til at besætte Karabunar og rykke frem paa Veien til Kirkilisse og Adrianopel. Generalmajor Scheremetjev blev sendt mod Jambol; den 31te Juli traf han paa Halil Pascha, som havde 15000 under sin Commando, Tyrkerne bleve slagne og deres Leier opbrændt; det Russiske Cavallerie beviste i denne Fægtning sin Overlegenhed over det Tyrkiske. Halil Pascha trak sig imellem den 1ste og 2den August tilbage, deels til Adrianopel og deels til Slivne. Den 2den August besatte Gen. Scheremetjev Jambol (alt dette er bekiendt). Overgeneralen lod derpaa Defileerne Tschelikavak og Tschenge i Balkanbierget, besætte for saameget bedre at kunne vedligeholde sin Communication med Gen. Krassovsky og lod ham tillige foretage en Bevægelse mod Schumla; alle disse Dispositioner bleve heldigt udførte d. 6te August. Gen. Krassovsky havde indberettet at han den 25de Juli (6te August) havde afsendt en betydelig Troppemasse imod Eski Stambul, hvormed Storvezieren var bleven nødt til (for ikke at blive aldeles indsluttet) at marschere imod ham med en anseelig Magt; men som blev strax saa kraftfuld angrebet, at Storv zieren kunde allene vende tilbage til Schumla med en ringe Deel af sine Tropper og under vore Troppers Kardætsch Jld; Resten tog Flugten til Biergene. Fienden tabte i denne Fægtning 500 Md. og 50 bleve tagne til Fange. Russerne havde 2 dræb te Soldater og af Saarede 2 Officere og 18 Soldater. (Af denne Fægtning har man i Siebenburgen gjort meget Væsen, fortalt at de Russiske Tropper vare komne i en stor Uorden og tabt mange Folk) Jmidlertid erfarede man ved Spioner: at et betydeligt fiendtligt Corps samlede sig i Slivne (Selimno), at man arbeidede der paa Forskandsninger, og at man ventede paa Storvezierens Ankomst. Den første Brigade af den 12te Jnfanterie-Division var paa samme Tid ankommen til Søes fra Sebastopol til Sizopolis, Overgeneralen lod den besætte den 19de Divisions Positioner, trak denne til sig og en Afdeling af Gen. Krassovskys Corps; med disse Forstærkninger besluttede han at angribe den Tyrkiske Styrke i Slivno, som under Halil Paschas Commando beløb sig til 13 Regimenter regulairt Jnfanterie, 3 Regimenter regulairt Cavallerie og 4 til 5000 Mand irregulaire Tropper med deres Artillerie. Overgeneralen besluttede ikke at forhindre Storvezierens Forbindelse med dette Corps og han erfarede, at dennes Søn, Hussein, var allerede ankommen dertil med Avantgarden, som bestod af Albanesere. Staden Slivno ligger ved Foden af nogle Bierge, som omgive den, og som ere de sidste Høie af Balkanbierget; den har en stor Omfang, var befæstet med Skandser mod Jambol og er omgiven med Veie, som gaae udfra den til forskiellige Punkter. Overgeneralen valgte saaledes sine Dispositioner, at han afskar Fienden alle de Vie hvorpaa denne kunde trække sig tilbage med sit Artillerie. Om Natten imellem den 11te og 12te August lod han det 7de Corps Jnfanterie med hele Cavalleriet og alt dertil hørende Artillerie i al Stilhed nærme sig Staden Slivne paa Veien fra Karnabad i en Afstand af 8 Verster (det var denne Operation som forsinkede Russernes Marsch til Adrianopel). Om Morgenen rykkede det 6te Corps og den 5te Jnfanterie=Division under Grev Pahlen og General Schremetjev ligeledes fra Jambol imod Slivne. Den 12te August om Morgenen lod Overgen ralen sine Tropper indtage forskiellige Stillinger og marscherede selv imod Staden, hvortil man kun kan nærme sig paa et Terrain, som er couperet af Viinbierge, Haver og Buske. Alle Dispositionerne lykkedes fuldkomment; saasnart General Rüdiger ankom med sit Corps, saa aabnede han Jlden af sit Artillerie, attakerede Fienden, som var posteret udenfor Staden og drev ham tilbage imod den og Fæstningen. Fra den anden Side blev Staden selv angrebet af det høire Fløi; Fienden blev nu nødt til at forlade alle sine Forskandsninger paa Veien til Jambol og tage i alle Retninger Flugten op af Fodstierne i Biergene og i Huulveiene. Hans Hovedmasser retirerede af Veiene til Kasanlik og Statorekaforfulgt af vort Jnfanterie og vore Kosakker til Kl. 6 om Eftermiddagen. Fiendens Skræk er saa stor, at han ikke er istand til at giøre nogen alvorlig Modstand, og som det synes foregaae Anførerne Folkene ved deres Exempel. Denne Dags Trophæer bestaae i Erobringen af det hele fiendtlige Artillerie, nemlig 9 Kanoner tilligemed Krudtbognene, 6 Faner og 300 Fanger. Fiendens Tab af Døde og Saarede er meget betydelig. Desuden have vi forefundet i Staden Slivnostore Forraad af Munition og Provision. Vort Tab af Døde og Saarede beløber sig ikke høiere end til 60 Mand; vi have en dræbt og to saarede Officere. Overgeneralen slutter sin Jndberetning med følgende Ord: Nøglen til denne rige og forkerige Stad, som holdes for den næststørste efter Adrianopel, tilligemed 6 Faner, som ere gjort til Bytte, og som jeg til Søes har afsendt over Odessa, skulle blive overbragte Deres Majestæt ved min Adjutant Lieutenant Androaf det ridende Garde-Jægerregiment. Jeg har tillige den Lykke herved at bemærke, at ved min Jndmarsch i Staden Slivno, kom en talrig Geistlighed vore troe Krigere i Møde med Korset og Vievandet, og Folket med Glædestaarer, og overleverede dem Brød og Salt. Disse uforstilte Følelser udsprang af Bulgarernes troe Hierte, som ikke allene ere os hengivne som vore Troesforvante; men ogsaa ifølge vore venskabelige Forhold imod dem; thi endskiøndt Staden blev indtaget med Storm, saa blev den dog ikke udsat for nogen Voldsomhed, og vore i Kampen saa frygtelige Krigere besatte med største Orden og Stilhed de forskjellige Deele, hvor de bleve af de gode Jndvaanere beværtede med Viin og Brød. (Det er mærkværdigt nok, at imedens saamange falske Rygter ere i Omløb, saa har Rygtet slet ikke forialt os noget om denne saa vigtige Fægtning. Det er indlysende, at det var Tyrkernes Plan at forbinde sig med Storvezierens Tropper for at oplive Kampen paa nye, og denne Plan gav vel Anledning til det falske Rygte, at den allerede var lykkedes og at Storvezieren var kommen til Adrianopel.)